google/wiki40b huggingface dataset:
Silvev

Silvev (latin: Phloem) er det ene av de to typer karvev som transporterer vann eller næringsstoffer rundt i karplanter. Navnet kommer av det greske ordet phloos, som betyr «bark». Den andre typen karvev er vedvev (Xylem).
Silvevet frakter ikke rent vann, men næringsstoffer, sevje, ulike typer sukker, og stoffer som dannes under fotosyntesen. Mens vedvevet består av døde celler og større med større røråpninger nærmere stammen, så er silvev et tynnere lag av levende vev innenfor barken, som ikke kan frakte så store partikler som eksempelvis vann. Silvevets celler er også mindre spesialiserte.
Siden silvevet ligger mellom barken og vedvevet, vil trær ofte dø dersom barken tas bort, fordi det da ikke vil kunne fraktes næringsstoffer gjennom silvevet.
Instrumentering (musikk)

Med instrumentering (også instrumentasjon) forstår man fordelingen av stemmer på de enkelte instrumentene i en musikalsk komposisjon. For orkesterverk kan man også snakke om orkestrering. Teorien om instrumentering kalles instrumentasjonslære.
Komponisten eller en arrangør avgjør hvilke instrument som skal spille de enkelte stemmene under hensyntagen til instrumentenes muligheter og begrensninger, deres toneomfang, klangfarge, volum og annet. Ved å endre instrumenter og gi dem ulike oppgaver kan hele ensemblets klangfarge endres, eller klangfargen til harmoniene eller melodiene kan varieres.
Før rundt 1600-tallet var det uvanlig at komponistene spesifiserte instrumenter.
Ørslev kloster

Ørslev kloster ligger i Skive kommune i Danmark. Det er første gang nevnt i 1275, men er antageligvis grunnlagt tidligere. Det var et nonnekloster under benediktinerordenen. Ved reformasjonen ble det krongods, men nonnene fikk i første omgang lov til å bli boende. I 1584 eide klosteret 52 gårder, 10 mindre gårder, 27 hus og én mølle. 
Hovedbygningens 3 fløyer utgjør sammen med kirken en firefløyet gård hvor en del går tilbake til middelalderen, men med store ombygninger underveis, blant annet i 1700-årene ved arkitekt Nicolaus Hinrich Rieman. Ladebygningene brant i 1749, men ble gjenoppbygget 1750.
I 1920-årene var godset svært forfallent. Da komtesse Olga Sponneck overtok eiendommen i 1934 fikk hun iverksatt en restaurering i samarbeid med Nationalmuseet. Ved Olga Sponnecks død gikk klosteret over til et legat som fikk i oppgave å bevare stedet for fremtiden som barokkherregård med kulturell benyttelse. Komtesse Olga Sponnecks Legat eier fortsatt eiendommen som i dag drives av en forening som et arbeidsrefugium.
I dag råder Ørslev kloster over ca. 2 hektar park. Ørslev kloster er fredet.
Vellore (distrikt)

Demografi

Ved folketellingen i 2011 var det 3 928 106 innbyggere i distriktet, mot 3 477 317 i 2001. Den urbane befolkningen utgjør 43,13 % av befolkningen.
Barn i alderen 0 til 6 år utgjorde 10,35 % i 2011 mot 12,43 % i 2001. Antallet jenter i den alderen per tusen gutter er 944 i 2011 mot 943 i 2001.
Slaget om Narvik

Tysk invasjon

Invasjonen ble utført ved troppetransport av ca. 2 000 østerrikske Gebirgsjägere fra 139. Gebirgsjägerregiment på ti nybygde tyske jagere. Dette var soldater som var spesialtrente i fjellandskap og hadde rykte på seg til å være blant annet gode skiløpere. I grålysningen og snøværet den 9. april ble de norske panserskipene «Norge» og «Eidsvold» torpedert og senket på Narvik havn. Den norske kommandøren i Narvik, oberst Konrad Sundlo (som var medlem av Nasjonal Samling) overga byen uten kamp. Kapitulasjonen ble unngått ved at 200 norske soldater under ledelse av majorene Sigurd Omdal og Sverre Spjeldnæs unnslapp fra Narvik om morgenen den 9. april, men ble nedkjempet av tyske styrker ved Bjørnfjell stasjon ved svenskegrensen. Totalt døde 8 500 mennesker  (militære og sivile) i kampene i og rundt Narvik.
Etter norsk kapitulasjon i Trøndelag og alliert tilbaketrekning fra Namsos begynte tyske styrker marsjen nordover i Nord-Trøndelag og Nordland. Hemnesberget ble overraskende inntatt 10.-11. mai, Mo i Rana ble inntatt 17. mai. Tyske styrker gikk opp Dunderlandsdalen og over Saltfjellet. Norske og britiske styrker trakk seg ut av Saltdal 27. mai.

Bøffelmarsjen

Tyske soldater begynte 2. juni en marsj («operasjon Bøffel») over fjellet langs grensen fra Røsvik mot Narvik for å støtte Dietls styrker der. Planen var å sende over 2 000 tyske soldater. Det lyktes å skape en forbindelse over land mellom Fauske og Narvik, men uten at dette fikk noen militær betydning.

Gjenerobring av Narvik

Den britiske flåten under flaggskipet, HMS Warspite, bombarderer Narvik i tre timer og skyter deler av byen i brann den 24. april 1940. Den 28. mai tok en norsk bataljon fra IR 15 og en avdeling fra den franske fremmedlegionen tilbake Narvik fra Øyjord-halvøya. Selve byen var ubesatt, men i fjellene øst for byen måtte østerrikerne trekke seg ut etter harde kamper og tung beskytning fra britisk marine. Etter gjenerobringen ble byen bombet av tyske fly 31. mai, og bombingen fortsatt 2. og 7. juni. Før bombingen tok til ble 4 500 sivile evakuert sjøveien. Evakueringen ble organisert av Patrick Dalzel-Job (inspirasjon til James Bond) og ordfører Broch.

Allierte styrker trekker seg ut

Første uka av juni var det ifølge den tyske hærledelsen kun et tidsspørsmål når tyskerne ville ha måtte kapitulere eller la seg internere i Sverige. Men på det tidspunktet hadde Wehrmacht brutt igjennom fronten i Frankrike, og det ble besluttet av de allierte å trekke seg ut av Norge. Den 8. juni måtte de norske styrkene legge ned våpnene, da den allierte hærledelsen nektet å etterkomme den norske forespørselen om å etterlate sine våpen til de norske styrkene slik at de kunne fortsette striden på egen hånd.
Trans

Sporliste

Alle sangene er skrevet av Neil Young.
Det bulgarske postvesen

Det bulgarske postvesenet (Български пощи, Balgarski poshti) er den nasjonale posttjenesten i Bulgaria. Selskapet ble grunnlagt etter Bulgaria fikk sin selvstendighet fra Det ottomanske rike. Før den tid hadde russerne tatt hånd om alle post- og telegraftjenester. Bulgaria ble offisielt medlem av den universelle postunionen 1. juli 1879.
I 2005 opererte selskapet med 3 008 postkontor og en total lengde av 80 060 km med postrutet. Det bulgarske postvesenet er privatisert siden 31. mars 1997.
Protestfestivalen

Historie

Protestfestivalen ble arrangert for første gang i juli 2000.  Målet var å være en protest mot avmakt og likegyldighet, for engasjement og handling. 
Hensikten er at alle skal få slippe til, enten man er professor, lagerarbeider, musiker, forfatter eller overlege.  Festivalen er politisk og religiøst uavhengig og kjent som “den lille festivalen med de store spørsmålene.”  Vi bryr oss ikke med hva våre deltakere mener, men at de faktisk mener noe. 
I 2009 stilte 41 artister opp på et jubileumsalbum med tittelen "Fight Apathy", hvor 36 av låtene var nyinnspilte.  Blant artistene var Kris Kristofferson, Delbert McClinton, Åge Aleksandersen, Jan Eggum, Boygard, Anne Grete Preus, Haddy N’Jie, Tuva Syvertsen, Claudia Scott, Jonas Fjeld og Gry Jannicke Jarlum.
Våren 2016 ble det valgt nytt råd og nytt styre for Stiftelsen Christiansand Protestfestival.  Rådet ledes av 1. amanuensis Øyvind Økland, og styret ledes av kommunalsjef Lars-Ivar Gjørv.  Øvrige medlaemmer av styret er:  Lars-Ivar Gjørv (Styreleder og økonomisk ansvarlig), Svein Hjorthaug (markedsføring og sponsoravtaler) og Belinda Bjerke  sammen med festivalsjef Svein Inge Olsen.
Trogir

Trogir (gresk: Tragurion, latin: Tragurium, italiensk: Traù, tysk: Trau) er en historisk havneby i Kroatia. Byen ligger ved Adriaterhavet 27 km vest for Split og har 13.192 innbyggere.
Trogirs historiske bymidte ble opptatt på UNESCOs Verdensarvsliste i 1997 som et eksempel på en by der har bibeholdt sin overordnede plan over en meget lang årrekke.
Si vis pacem, para bellum

Si vis pacem, para bellum er et latinsk uttrykk som betyr «Hvis du ønsker fred, vær da rustet til krig».
Uttrykkets opphav er ikke kjent, men det kan i alle fall sies å være en etter sin mening likt med et utsagn funnet i Bok 3 av den latinske forfatter Publius Flavius Vegetius Renatus' traktat De Re Militari (300- eller 400-tallet), Tanken er også belagt tidligere, som hos den greske filosofen Platons Nomoi (Lover).
Biovita Helsesenter

Handling

Et trangt arbeidsmarked har tvunget Marve til å ta seg jobb som en slags vaktmester ved et helsesenter for overvektige. Han gjør imidlertid det beste ut av situasjonen, til de grader at det til slutt går på helsen løs.
Station Hof

Station Hof (Hof, etter kongelig hofleverandør, kjælenavnet på Carlsbergs pilsnerøl) var navnet på Carlsberg bryggeris godsbanegård i Valby ved København. Herfra ble det kjørt øl til depotene vest for Storebælt. Det første tog med øl forlot stasjonen i 1937, men det var først i begynnelsen av 50-årene at stasjonen ble en integrert del av den nye tappehall Ny Tap.
Stasjonen ble brukt av Carlsberg frem til 1985, og heretter har den hatt forskjellige eiere. Bygningen er nå nedrevet for å gjøre plass til Carslberg stasjon, som erstattet Enghave stasjon.
The Goddess

The Goddess er et musikkalbum med Sebastian, utgitt i 1971. Dette er hans første plate som soloartist.
Anisopholis

Utbredelse

Slekten er utbredt i Indonesia.
Molkino

Molkino er en landsby i Klepiov rajon i Rjazan oblast, som er en del av Krasnodar kraj i Nord-Kaukasus. Landsbyen huser blant annet 10. SPETSNAZ-brigade.
Hjelp, det er juleferie!

Handling

Familien Griswold har startet forberedelsene til en formidabel julefeiring. Denne julen har han planlagt å føre familien tettere sammen. Han inviterer sine egne foreldre, konas foreldre, tante Bethany og Onkel Lewis. Men ting går ikke alltid som planlagt for Clark, Ellen og de to barna deres. Ting kompliseres ytterligere når hans søskenbarn Cahterine og hennes ektemann Eddie, uventet dukker opp. De er et snodig ektepar med to barn og en hund fra Kansas som bor i en bobil.

Anmelderne

Filmen fikk blandet mottakelse fra anmelderne, noe som gjenspeiles i at den har fått 65 % på Rotten Tomatoes. Den amerikanske filmkritikeren Roger Ebert gav den 2 av 4 stjerner, mens Leonard Maltin gav den 3 av 4.
Både VG, Dagsavisen og Dagbladet gav den terningkast tre.

Økonomi og popularitet

Den innbrakte $71 millioner på amerikanske kino. 
Filmens produksjonskostnader var på ca $27 millioner.

Annet

Den ble ikke satt opp på norsk kino, men ble utgitt på video i 1990 av Warner Home Video Norge.
Tamme erter & villbringebær

Tamme erter & villbringebær er et musikkalbum med Maj Britt Andersen, utgitt i 1990.
Dolores Hidalgo

Historie

Dolores var en liten landsby inntil Miguel Hidalgos berømte «Grito de Dolores» her den 16. september 1810, altså den talen han holdt som oppildnet til opprør mot spanjolene. Elleve år senere ble frihetskampen kronet med hell. Senere skiftet byen navn til Dolores Hidalgo for å ære ham.
Nafpaktos

Navn

Navnet Nafpaktos betyr «skipsverft», fra ναύς (gammelgresk naus = «skip») og πηγνύειν (gammelgresk pêgnuein = «å bygge»). I bysantinsk tid ble navnet noe endret til Epahtos (Έπαχτος), mens det venetiansk navnet var Lepanto, og de osmanske tyrkerne kalte stedet for İnebahtı. Oldtidens navn ble tatt i bruk på nytt på 1800-tallet.

Historie

I gresk legende er Nafpaktos stedet hvor herakleidene (etterkommerne etter Herakles) bygde en flåte for å invadere Peloponnes.
I historisk tid tilhørte stedet til lokrierne, men rundt 455 f.Kr. falt til Athen som befolket området med flyktninger fra Messenia og gjorde det til sin flåtestasjon i vestlige Hellas under Peloponneskrigen. To store slag ble utkjempet her. I 404 f.Kr. falt det tilbake til lokrierne, men som igjen tapte det til akhaiere, men fikk det tilbake på nytt via hærføreren Epaminondas fra Theben.
Filip av Makedonia ga Nafpaktos til aitolierne som holdt det fram til 191 f.Kr. da det etter en gjenstridig beleiring overga seg til den romerske krigsmakten. Den blomstret fortsatt fram til 170 e.Kr., men under keiser Justinians styre ble den ødelagt av jordskjelv. Den ble ødelagt på nytt av jordskjelv i 553 og på 700-tallet og igjen senere. Fra slutten av 800-tallet var den hovedstad i det bysantinske thema Nicopolis.
I senmiddelalderen var byen en del av despotatet Epirus og for en kort periode en del av Angelokastron og Lepanto (1358–1374) og av Arta (1374–1401). I tiden etter ble den besatt av republikken Venezia som befestet byen så sterkt at i 1477 klarte den å motstå en fire måneders lang beleiring fra tyrkisk hær bestående av 30 000 soldater. I 1499 gikk det rykter om at Venezia hadde solgt Nafpaktos til den osmanske sultanen Bayezid II. Under det muslimske osmanske styret ble byen hetende İnebahtı og ble sete for et tyrkisk sandsjak. Ved munningen av Korintbukta ble det utkjempet et stor sjøslag hvor flåten til Det osmanske rike ble bortimot ødelagt av de forente styrkene til den hellige liga (de pavelige, spanske, habsburgske og venetianske styrkene) i slaget ved Lepanto den 7. oktober 1571. I 1687 ble byen gjenerobret av venetianerne, men ble gitt tilbake i 1699 til osmanene i freden i Karlowitz. Den ble en del av kongeriket Hellas i mars 1829.
Nafpaktos fikk store skader fra skogbrannene i Hellas 2007.
Herbert Booth

Filmskaper

I Australia fikk Herbert stor interesse for filmproduksjon. I 1897 gav han ut Australias første stumfilm. Året etterpå gav han og salvasjonisten Joe Perry ut en mulitmedia produksjon som gav ett innblikk i Frelsesarmeens arbid i Australia.
For å feire William Booths syttiårsdag startet Frelsesarmeen sytti forskjellige prosjekter. Ett av disse var at Herbert Booth laget filmen Soldiers of the cross dette som en rekruteringsfilm for å få flere offiserer i Frelsesarmeen.
I 1902 forlot Cornelie og Herbert Frelsesarmeen for å bli omreisende evangelister. Han kjøpte Soldiers of the Cross fra Frelsesarmeen for rettighetene til de sangene han hadde skrevet. Han brukte så filmen i evangeliske kampanjer som han hadde i USA, Canada, England, New Zealand og Australia
I 1920 dør Cornelie, og tre år senere gifter Herbert seg igjen, denne gang med Anne Lane, som også var en tidligere offiser i Frelsesarmeen. Tre år senere dør Herbert i New York.
Badminton under Asialekene 1962

Badminton under Asialekene 1962 ble arrangert i Jakarta på Indonesia i august 1962. Det var første gangen badminton var med på programmet i Asialekene. Det ble spilt single, double og lagkonkurranse for både damer og menn. Indonesia ble beste nasjon med fem gullmedaljer foran Malaya-føderasjonen med en.
Osservatorio Astrometrico Santa Lucia Stroncone

Osservatorio Astrometrico Santa Lucia Stroncone (IAU-kode 589) er et astronomisk observatorium som ligger 350 moh., i byen Stroncone i Umbria, Italia, omkrring 6 km sørøst for byen Terni.
Asteroiden 5609 Stroncone ble oppdaget ved observatoriet og er oppkalt etter det.
Jørgen Thygesen Brahe til Tostrup

Biografi

Han var sønn av Thyge Axelsen Brahe til Tostrup, og farbror til astronomen Tycho Brahe. Hans ekteskap med Inger Johansdatter Oxe var barnløst, og Jørgen hadde derfor laget en avtale med sin bror Otte, om at han en dag skulle få oppdra en av Ottes fremtidige sønner. Tycho ble født sammen med en tvillingbror, som var død ved fødslen, og Otte var derfor ikke særlig lysten på å gi fra seg det levende barnet. Jørgen kidnappet derfor den unge Tycho (Tyge) og tok ham med til Tostrup slott, hvor han sørget for guttens oppdragelse. Otte ønsket ganske visst at Tycho skulle ha en militær utdannelse, slik det sømmet seg for adelige, men onkel Jørgen ville det annerledes, og holdt på at boklig lærdom med latin, jus og statskunnskap var den riktige veien for barnet. Alt dette skapte i en periode en viss knute på tråden mellom brødrene.
Jørgen var i besittelse av store gods i både Skåne, Fyn og på Lolland, deriblant betydelige forleninger. Han var blant annet tilknyttet Nykøbing slott som dronning Sophies lensmann.
Under den nordiske syvårskrig utmerket han seg som sjøkriger i slaget ved Øland i 1564 og i slaget ved Rügen i 1565, hvor Herluf Trolle ble dødelig såret. Han fulgte Trolle tilbake til København, hvor han senere pådro seg en sykdom etter å ha reddet kong Frederik II som ble kastet av hesten og ut i kanalen ved Højbro, broen som ledet over til Slotsholmen og Københavns slott.
Acres flagg

Acres flagg er skrådelt i gult over grønt og har en rød stjerne i øvre hjørne ved stangen. Flagget ble vedtatt 15. mars 1921, da som territoriet Acres flagg, og ble igjen vedtatt som delstatens Acres flagg 1. mars 1963, året etter at Acre fikk status som medlem av føderasjonen.
Flagget er i fargene til Brasils flagg. Den røde stjernen står som minne over de som arbeidet for Acres tilslutningen til Brasil. Gult står for fred, mens grønt står for håp.
Flaggets historie går tilbake til tiden da Acre tilhørte Bolivia. I 1899-1900 tok en ekspedisjonsstyrke under ledelse av Luiz Galvez Rodrigues de Arias kontroll over området og heiste et flagg i Brasils farger, skrådelt grønt over gult og med en rød frihetsstjerne. Dette var flagget som fra 15. juli 1899 ble benyttet for Republikken Acre. Stjernen sto da som et symbol for republikkens selvstendighet. Denne ble kortvarig, men i 1902 ble det samme flagget igjen heist da området på nytt ble erklært selvstendig. Etter et års tid måtte flagget vike for Brasils. Området ble innlemmet i Brasil som territorium 25. februar 1904.
Sas Plus/Sas Pussy

Bakgrunn

18. februar 2019 begynte duoen å publisere små drypp med hint gjennom bilder og tekst om at noe var på gang. De brukte blant annet bilder av prinsesse Diana, perler, Farouk Al-Kasim, Per Sandberg, Bahareh Letnes og eldre bilder av SAS-fly. De forklarte senere at bildene representerer hva de tenkte på da de laget musikken. Om kvelden 21. februar publiserte de et bilde av plateomslaget med teksten «SAS PLUS / SAS PUSSY» ute om fem timer <3. 
Plateomslaget er et bilde av en person med perler rundt halsen og tekst som blant annet lister opp sytten låter. Navnet på låtene en blanding av både norsk og arabisk. EP-en ble utgitt 22. februar 2019 på Apen & Kjeften AS.

Utgivelsen er på 29 minutter og 47 sekunder, og er vanskelig å sjanger-definere: det er ulike syn på om den skal kategoriseres som en låt, en EP, eller et 17 låter langt album i ett og samme spor. Chirag forklarte utgivelsen slik:
«Så vidt jeg har skjønt så er det ikke så vanlig å gi ut album på denne måten, et slags raphørespill. Du må gjøre det du selv synes er inspirerende, ellers tror jeg ikke det er sjans i havet for at andre synes det er spennende».
I følge dem selv var ikke planen å lage neste album som ett spor. Den ideen fikk de halvveis i prosessen da Chirag og Magdi forsto at overgangene hang sammen med tekstene i neste låt og det overordnede temaet.

Musikk

Sas Plus/Sas Pussy er en sammenhengende låt på 29 minutter og 47 sekunder, som gruppen selv definere som et «raphørespill». Teksten dreier seg mest om kjærlighet, relasjoner og klasseskille, men inneholder også noen stikk mot Karpes gamle plateselskap, Cosmos Music. De beskylder plateselskapet for blant annet pengerot i form av feilutbetalinger.
På albumet bidrar også unggutten Kaleb Isaac Ghebreiesus fra Stavanger, som er mest kjent fra duoen Isah & Dutty Dior. Bidraget hans består av blant annet melodilinjer og koringer. Chirag opplyste at de inviterte ham med for å «freshe» opp utgivelsen og gi den en ny energi. Axxe (albumets ene hovedprodusent) sørget for et samtidig lydbilde. Thomas Kongshavn var også sentral på produsentsiden. Lydbildet suppleres av små, dokumentariske klipp, som trekker lytteren ut av musikken og inn i prosessen bak musikken.
Duoen har på alle tidligere innspillinger vært opptatt av et lydbilde med høy kvalitet, fra et musikkstudio. Med denne utgivelsen eksprimenterte de med innspillinger fra hotellrom rundt om i Europa, for å skape et mer personlig lydbilde. De har eksplisitte referanser til et svært samtidig rap/urban-uttrykk, men også til egyptisk filmmusikk, nittitalls bhangra-pop som Bally Sagoo, og viral, hypermoderne auto-tunet punjabi-pop. Tekstene har elementer av arabisk, hindi, gujarati og engelsk blandet med norsk.
VM i fotball for kvinner 2011 Gruppe C

Gruppe C i verdensmesterskapet i fotball for kvinner består av disse fire lagene: Colombia, Nord-Korea, Sverige og USA. Kampene i denne gruppa spilles: tirsdag 28. juni, lørdag 2. juli og onsdag 6. juli. De to beste lagene går videre til kvartfinalene.
NorStone

NorStone er Norges største produsent av sand, pukk og grus. Bedriften har hovedtyngden av sin produksjon i Rogaland, men har også produksjonssteder i Hordaland, Telemark og Østfold. NorStone er en del av HeidelbergCement.
Sand, pukk- og grus blir i første rekke brukt som tilslag i betong og asfalt. Det produseres også for entreprenørbransjen, spesielt vegbygging. Offshore benyttes pukk som underlag for undervannsinstallasjoner, og til å understøtte og dekke over rørledninger.
Keyhole Island

Keyhole Island er en liten klipperik øy som ligger 9 km sørøst for Terra Firma Islands sørvest i Mikkelsen Bay, utenfor vestkysten av Graham Land. Den ble først kartlagt i 1948 av Falkland Islands Dependencies Survey (FIDS), som benyttet dette navnet på grunn av en «Isbue» som dannet en port i isen, på denne øya Keyhole betyr nøkkelhol på engelsk.
John Musker

Liv og karriere

Musker ble født i Chicago i Illinois i USA, som den eldste av åtte barn i en irsk katolsk familie. Han møtte Clements første gang under produksjonen av Todd og Copper: To gode venner, der han jobbet som figuranimatør under Clements ledelse. Sammen med Clements jobbet han også på floppen Taran og Den sorte gryte.
Sammen med Musker skrev og regisserte han Den lille havfruen (1989), en gjenfortelling av Hans Christian Andersens klassiske historie. Filmen ble en stor suksess, og hjalp Disney rette seg opp økonomisk etter mange magre år. Paret fulgte opp med Aladdin (1992), en enda større suksess.
De fulgte opp med Herkules i 1997 og Sjørøverplaneten i 2002. Selv om de fikk relativt gode kritikker, kunne ikke disse filmene måle seg med deres to foregående kommersielt.
Deres foreløpige siste film er Prinsessen og frosken fra 2009, Disneys første 2-D film siden 2004. Filmen er i samme And som Aladdin og Den lille havfrue, med musikk av Randy Newman.